Arminas Jasikonis

Arminas Jasikonis (g. 1997 m. rugsėjo 12 d. Anykščiuose) – Lietuvos motokroso lenktynininkas, daugkartinis Lietuvos čempionas, nacionalinės rinktinės narys. Karjeros pasiekimas – 2011 m. Europos motokroso čempionato bronzos medalis motociklų 85cc klasėje.

Pirmasis Lietuvos motokroso istorijoje, laimėjęs pasaulio motokroso čempionato etapo lenktynes, vykusias 2020 m. rugpjūčio 12 d. Latvijoje, Kegumo trasoje.Arminas Jasikonis sukūrė stebuklą: laimėjo pasaulio motokroso čempionato lenktynes 15min.lt 

 Biografija 

Motokrosą ėmė sportuoti nuo ketverių metų,http://www.bitute.lt/zurnalo-herojai/ziogas/pirmokas-is-andrioniskio-%E2%80%93-greiciausias-europos-motociklininkas.html  nuo 13 metų pradėjo dalyvauti profesionaliose varžybose. Pirmasis treneris – tėtis Rolandas Jasikonis. 2010 m. išvažiavo gyventi ir sportuoti į Estiją pas žinomą trenerį Avo Leok.

2011 m. sezone sėkmingai dalyvavo Europos čempionate, beveik kiekviename etape tapdamas prizininku. 2012 m. sezonui pakvietė „Route77Energy“ komanda atstovauti jai Anglijos čempionate. Tai buvo naujas iššūkis 14 metų sportininkui, atsidūrusiam ne tik toli nuo namų, bet ir persėdusiam ant didelio motociklo - 125cc. Pradėjo bendradarbiavimą su rėmėjais UAB „Motopoint Baltic“.http://www.motonet.lt/rekomendacijos/arminas-jasikonis-77/  2013 m. gavo naują pasiūlymą iš komandos „Route77Energy MVRD Honda“ http://www.15min.lt/naujiena/gazas/autosportas/suaugusiuju-motokrosininku-klaseje-startaves-15-metis-arminas-jasikonis-didziosios-britanijos-cempionato-etape-liko-tryliktas-25-360580  dalyvauti Anglijos ir Europos čempionatuose. 2013 m. sezone atstovavo Lietuvai Europos čempionate MX2 klasėje.

Mokėsi ir baigė Anykščių Antano Baranausko pagrindinę mokyklą, kuri sudarė sąlygas mokytis pagal atskirą programą, pagal atskirą tvarkaraštį, suderinus atsiskaitymus. Gyvendamas užsienyje pildė lietuviškas pratybas, mokėsi namuose, o grįžęs kas trimestrą atsiskaitydavo Lietuvoje.

2016 m. rugsėjį paskelbta, kad Jasikonis atstovaus „Suzuki World MXGP“ komandai 2017 m. MXGP sezone.

 Karjeros statistika 

MXGP
2016
 Poz Motociklas QAT THA NED ARG MEX LAT GER TRE ESP FRA GBR ITA CZE BEL SUI NED USA USA Taškai 24 Kawasaki 19 21 19 20 23 18 51 Suzuki 17 24 16 8 34 22 18 7 22 36 19 19

 Pasiekimai 

Geriausi pasiekimai:http://route77.lt/articles/member/search,komanda 

 2004 m.: Lietuvos čempionas (50cc), Pasaulio vaikų taurė, 3 vieta (50cc)

 2005 m.: Lietuvos čempionas (50cc), Europos čempionato I etapo (50cc) nugalėtojas

 2006 m.: Lietuvos čempionatas, 3 vieta (65cc)

 2007 m.: Lietuvos čempionatas, 2 vieta (65cc)

 2009 m.: Lietuvos čempionas (85cc), Lietuvos čempionatas, 3 vieta (125cc)

 2010 m.: Europos čempionatas, 8 vieta (85cc), Pasaulio čempionato dalyvis (85cc), Estijos superkroso I etapo nugalėtojas, III etape - 3 vieta, Lietuvos čempionas (85cc), Lietuvos čempionatas, 3 vieta (125cc)

 2011 m.: Europos čempionatas, 3 vieta (85cc)

 2012 m.: Europos Nacijų krosas, 5 vieta su Lietuvos rinktine (125cc) 

 2013 m.: Europos čempionatas, 11 vieta Latvijos GP (MX2) 

A. Jasikonio sporto pasiekimai 2011 m. įvertinti KKSD medaliu „Už sporto pergales“.http://www.respublika.lt/lt/naujienos/sportas/kitos_sporto_sakos/sporto_pasaulyje_yra_kuo_dziaugtis/,print.1

 Šaltiniai 

 Nuorodos 

 Asmeninė svetainė 
 Lietuvos motociklų sporto federacija. Arminas Jasikonis 

Kategorija:Lietuvos motociklų lenktynininkai